Diari Oficial de la Generalitat Valenciana


Sumari del DOGV 7227, del 05-03-2014 (2014/1760)

Notificació de la sentència dictada en el procediment ordinari número 2121/2010.
--------------------------------------------------------------------------------

### Dades del document

Número de DOGV
:   7227

Data del DOGV
:   05-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/1760


Organisme emissor
:   Jutjat de Primera Instància número 5 de Castelló de la Plana

Tipus de document
:   Edicte

Notificació de la sentència dictada en el procediment ordinari número 2121/2010. [2014/1760]  
Procediment ordinari 002121/2010  
De: Ortnec 06, Promoción y Gestión de Inmuebles, SL.  
Procuradora: Mª Pilar Sanz Yuste.  
Contra: Fecons 2006, SLU.  
Procurador/a: -  
En este procediment juí ordinari número 2121/2010, seguit a instàncies de Ortnec 06, Promoción y Gestión de Inmuebles, SL, contra Fecons 2006, SLU, s'ha dictat la sentència que, literalment, diu així:  
  
  
«Sentència número 241/2013  
Castelló de la Plana, 16 de desembre de 2013  
Vistes per mi, Mª Teresa Vicedo Segura, magistrada del Jutjat de Primera Instància número 3 de Castelló de la Plana i partit, les actuacions de juí ordinari registrades amb el número 2121/2010, seguides a instàncies de la procuradora Pilar Sanz Yuste, en nom i representació de la mercantil Ortnec 06, Promoción y Gestión de Inmuebles, SL (en concurs), amb l'assistència lletrada d'Alfonso Cardona Ortuño, contra la mercantil Fecons 2006, SLU, en exercici d'acció de resolució contractual i de reclamació d'una quantitat de l'obra. Així mateix, sol·licita que es declare ajustat a dret que la demandant aplique, a càrrec de les retencions per garantia practicades per l'obra descrita en el fet quart de la demanda, la suma de 17.187,63 euros, en concepte de reparacions imputables a la demandada. Tot això amb imposició de les costes a la part demandada.  
  
Dispositiva  
Estime la demanda interposada per la procuradora Pilar Sanz Yuste, en nom i representació de la mercantil Ortnec 06, Promoción y Gestión de Inmuebles, SL (en concurs), amb l'assistència lletrada d'Alfonso Cardona Ortuño, contra la mercantil Fecons 2006, SLU, i en conseqüència:  
1. Es declara ajustada a dret la resolució dels contractes privats d'execució d'obra, notificada a la demandada en virtut d'acta notarial de data 16 de gener de 2009.  
2. Es condemna la demandada a pagar a la demandant les quantitats següents: 78.311 euros, més els interessos legals corresponents, per al pagament de la resta del preu de la compravenda descrita en el fet primer de la demanda; 61.136,74 euros pel cobrament de l'indegut i aplicació de la retenció de les garanties, i 21.600 euros en concepte de penalització per l'incompliment del termini d'execució de l'obra.  
3. Es declara ajustat a dret que la demandant aplique, a càrrec de les retencions per garantia practicades per l'obra descrita en el fet quart de la demanda, la suma de 17.187,63 euros, en concepte de reparacions imputables a la demandada.  
Es condemna la mercantil Fecons 2006, SLU, a pagar les costes que s'hagen pogut causar en esta instància.  
Notifiqueu a les parts esta sentència, i feu-los saber que no és ferma i que s'hi pot interposar un recurs d'apel·lació que, si és el cas, haurà d'interposar-se davant d'este mateix jutjat, dins del termini de 20 dies següents a aquell en què es notifique esta resolució, i hauran d'efectuar el preceptiu depòsit en el compte de consignacions d'este jutjat.  
  
Porteu l'original al llibre de sentències i expediu-ne una testimoniança per a incorporar-la a les actuacions.  
Esta és la meua sentència, que pronuncie i firme Mª Teresa Vicedo Segura, magistrada del Jutjat de Primera Instància número 3 de Castelló de la Plana i partit.»  
I atés que el demandat, Fecons 2006, SLU, es troba en parador ignorat, expedisc este edicte a fi que li valga de notificació de forma deguda.  
  
  
Castelló de la Plana, 20 de gener de 2014.- La secretària judicial: Mª Tamara Vicente Silva.